Επιδημιολογική μελέτη χρήσης διατροφικών συμπληρωμάτων σε αθλητές και αθλήτριες υγρού στίβου αναπτυξιακών ηλικιών
Creators: name: Μολοχίδης, Ευάγγελος-Δημήτριος Παναγιώτη
Publisher: name: Aristotle University of Thessaloniki
Year: 2024
Subjects: Διατροφικά συμπληρώματα
Υγρός Στίβος
Αναπτυξιακές Ηλικίες
Nutritional Supplements
Wet Athletics
Developmental Ages

description: Η χρήση συμπληρωμάτων διατροφής έχει επικρατήσει ακόμη και μεταξύ των αθλητών που βρίσκονται σε αναπτυξιακά στάδια, καθώς οι νεαροί αθλητές επιδιώκουν να ενισχύσουν την απόδοσή τους και να υποστηρίξουν την προπονητική διαδικασία. Σκοπός της εργασίας ήταν η συστηματική διερεύνηση και καταγραφή της χρήσης συμπληρωμάτων διατροφής σε αθλητές και αθλήτριες αναπτυξιακής ηλικίας που ασχολούνται με αθλήματα του υγρού στίβου. Στη μελέτη συμμετείχαν 200 αθλητές (126 αγόρια και 74 κορίτσια) με μέση ηλικία 15,62±1,43 ετών. Από το σύνολο των συμμετεχόντων, 66 ασχολούνταν με την κολύμβηση, 62 με την υδατοσφαίριση, 39 με την κωπηλασία και 33 με την ιστιοπλοΐα. Τα δεδομένα συλλέχθηκαν μέσω δομημένου ερωτηματολογίου που περιλάμβανε 15 ερωτήσεις κλειστού και 7 ερωτήσεις ανοικτού τύπου. Τα αποτελέσματα έδειξαν ότι το 83% των αθλητριών ανέφεραν τακτική χρήση συμπληρωμάτων, με τα πιο συνηθισμένα συμπληρώματα να είναι οι πολυβιταμίνες (13,5%), το CLA (12%) και το HMB (10%). Η διαλείπουσα χρήση προτιμήθηκε από το 65% των αθλητών, κυρίως κατά τη διάρκεια εντατικοποιημένων προπονητικών περιόδων. Το διαδίκτυο (70%) και οι συνομήλικοι (65%) ήταν οι κύριες πηγές πληροφόρησης, ακολουθούμενες από τους προπονητές (55%). Αξίζει να σημειωθεί ότι το 45% των συμμετεχόντων δήλωσε ότι εμφάνισε παρενέργειες, όπως κεφαλαλγία (22%) και γαστρεντερικές διαταραχές (18%). Η οικονομική δαπάνη στα συμπληρώματα βρέθηκε να ποικίλλει, με το 40% να δαπανά λιγότερα από 10 ευρώ μηνιαίως και το 15% να υπερβαίνει τα 50 ευρώ. Συμπερασματικά, διαπιστώνεται σημαντική χρήση των διατροφικών συμπληρωμάτων στους αθλητές και αθλήτριες του υγρού στίβου στις αναπτυξιακές ηλικίες. Η καλύτερη εκπαίδευση και ενημέρωση της αθλητικής κοινότητας και ιδιαίτερα των νεαρών αθλητών/-τριών ως προς την ασφαλή χρήση των διατροφικών συμπληρωμάτων καθίσταται σημαντική για την αποτελεσματικότερη αντιμετώπιση της αυξημένης κατανάλωσης των συμπληρωμάτων διατροφής στον αθλητισμό αναπτυξιακών ηλικιών.
description: The use of nutritional supplements has become prevalent even among athletes in developmental stages as young athletes seek to enhance their performance and support the training process. The purpose of the study was the systematic investigation and recording of the use of nutritional supplements in sportsmen and women of developmental age engaged in aquatic sports. The study involved 200 athletes (126 boys and 74 girls) with an average age of 15.62±1.43 years. In total, 66 athletes were engaged in swimming, 62 in water polo, 39 in rowing and 33 in sailing. Data were collected using a formed questionnaire which included 15 closed and 7 open-ended questions. Results showed that 83% of female athletes reported regular supplement use, with the most common supplements being multivitamins (13.5%), CLA (12%) and HMB (10%). The intermittent intake was preferred by 65% of athletes, mainly during intense training sessions. The internet (70%) and peers (65%) were the main sources of information, followed by coaches (55%). It is worth noting that 45% of participants reported experiencing side effects, such as headache (22%) and gastrointestinal upset (18%). Financial expenditure on supplements was found to vary, with 40% spending less than 10€ per month and 15% spending more than 50€. In conclusion, a significant use of nutritional supplements is found in aquatic athletes at developmental ages. Proper education and information of the sports community and especially of young athletes regarding the safe use of nutritional supplements becomes important for an effective fight against the indiscriminate use of nutritional supplements in sports at developmental ages.